DIVINA-COMEDIA-TA-WEB	Aguestes paraules heren que Virgili se virèsse entà jo, damb un gèst, que tacitaments didie: “cara-te”, mès era volentat que non ac pòt tot; pr’amor qu’er arrir e es plors seguissen de tau sòrta ara passion que d’era vien, qu’enes òmes mès sincèrs se manifèsten sense voler: atau, donc, jo arrí, coma eth que hè veir qu’està en acòrd damb er aute; per çò qu’era ombra carèc e me guardèc enes uelhs, qu’ei a on mès se reflectís eth pensament.